Dinosaur menguasai dunia...
DIHOSKAN OLEH DAVID ATTENBOROUGH
...selama lebih 150 juta tahun.
Ia menduduki hampir setiap sudut dunia ini
dan wujud hampir dalam pelbagai bentuk dan saiz.
Ada yang amat luar biasa.
Kini kita tahu T. rex perenang yang hebat...
Velociraptor pemburu berbulu yang licik,
dan sesetengah dinosaur mempunyai kelakuan yang amat aneh.
Tapi hampir setiap hari penemuan terbaharu diketahui
yang menjelaskan lagi tentang kehidupan di dunia ini, 66 juta tahun lalu.
Dalam Prehistoric Planet kali ini,
kami paparkan haiwan baharu
dan pengetahuan baharu tentang cara ia mencari pasangan,
cabaran yang dihadapi untuk menjaga keluarga
dan pertempuran hebatnya.
Saksikan zaman alam semula jadi memperlihatkan keajaibannya.
Ini Prehistoric Planet 2.
LAUT
Laut.
Habitat terbesar di planet prasejarah...
dan tempat tinggal satu daripada pemangsa terbesar yang pernah wujud...
mosasaur gergasi.
Tapi bukan semua mosasaur merupakan "raksasa" ganas sepanjang 15 meter.
Phosphorosaurus, yang sedang berlindung di dalam terumbu.
Ia pun sejenis mosasaur.
Antara yang paling kecil, kurang dari tiga meter.
Ia menghabiskan waktu siang bersembunyi daripada bahaya.
Tapi sekali dua dalam sejam, ia perlu bergegas ke permukaan untuk bernafas.
Seperti mosasaur lain, ia bernafas menggunakan udara.
Ia nampak kecil apabila bersama mosasaur lebih besar.
Tapi ia pun pemangsa berbahaya...
dan tidak selalu bersembunyi.
Apabila tiba waktunya, ia menjadi pemburu.
Waktunya adalah semasa matahari terbenam.
Menjelang malam, dunia dalam airnya berubah.
Sekarang, berbilion makhluk mula muncul dari dasar
untuk mencari makanan berdekatan permukaan.
Penghijrahan besar-besaran di Bumi berlaku hampir dalam kegelapan
dan hanya dapat dilihat menggunakan kamera penglihatan malam.
Pelawat waktu malam yang paling menakjubkan ialah sejenis ikan lantera.
Cahaya samar dan menakutkan terhasil daripada tindak balas kimia dalam badan.
Sinaran biopendarcahaya ini boleh digunakan untuk mengelirukan pemangsa.
Apabila dilihat dari bawah, sinaran itu membolehkannya menyamar
dan bersembunyi di permukaan laut yang disinari cahaya bulan.
Tapi ia tak dapat bersembunyi daripada Phosphorosaurus.
Dengan saiz sebegitu, matanya adalah yang terbesar dalam kalangan mosasaur...
dan membolehkannya membezakan samaran itu dan mengesan mangsa.
Menjelang subuh,
kawanan yang berhijrah itu tenggelam semula ke dasar.
Phosphorosaurus pun perlu kembali ke tempat persembunyian waktu siangnya.
Mosasaur terbesar kembali mencari mangsa.
Ia perlu tunggu sehingga malam untuk memburu dengan selamat lagi.
Waktu siang, laut prasejarah membekalkan peluang
buat pemburu yang amat berbeza.
Dalam lautan Amerika Utara yang hangat dan cetek,
bilangan ikan hampir menyamai kawanan ikan lantera yang nokturnal.
Ia merupakan daya penarik bagi Hesperornis sepanjang dua meter.
Walaupun Hesperornis tak boleh terbang, ia amat biasa dengan laut.
Kaki yang besar dan kuat membolehkannya bergerak lincah.
Ikan yang bernasib malang tak dapat melarikan diri
setelah tertangkap dalam paruh yang dipenuhi gigi tajam.
Hesperornis dapat menikmati ganjarannya sekejap saja.
Xiphactinus, dikenali sebagai ikan-X.
Tak lama kemudian, peluang untuk makan menarik begitu banyak ikan ini.
Sepanjang lebih lima meter, ia antara ikan terbesar dan terlaju di laut.
Dengan mulut yang besar, Xiphactinus boleh memakan beberapa ekor ikan sekali gus
dan pernah menelan mangsa yang separuh daripada saiznya.
Mulanya, ada banyak ikan untuk dikongsi.
Tapi apabila ikan berkurang, ikan-X mencari mangsa lain.
Pemangsa bakal menjadi mangsa.
Hesperornis cuma ada satu pilihan: berenang menyelamatkan diri.
Xiphactinus lebih laju.
Hesperornis lebih lincah.
Tapi bagi ikan-X, apa saja boleh dijadikan makanan...
termasuklah spesies sendiri.
Dalam masa beberapa minit, makanan hampir habis...
dan pemangsa pun beredar.
Bahaya di lautan bukan sekadar daripada pemangsa berbahaya saja.
Laut sendiri pun boleh mendatangkan bahaya.
Di sekitar pulau di Eropah prasejarah ini,
kekuatan arus yang menjadi cabaran buat penghuninya.
Terutamanya bagi hidupan paling kecil.
Ini telur amonit.
Ada beribu-ribu biji.
Ia hanyut ke pesisir...
ke kolam pasang surut.
Di sinia mempunyai peluang untuk membesar jauh daripada bahaya.
Telur ini kecil, setiap satu tidak sampai dua sentimeter.
Kini, si anak di dalam telur akan menetas.
Ia bergerak menggunakan pendorongan jet.
Tapi bukan mudah mahu kuasai kemahiran berenang baharu.
Sehingga kini, kolam ini menjadi "pusat jagaan."
Tapi apabila air surut, ia terasing.
Yang lain boleh melepaskan diri.
Tapi bagi amonit yang kecil,
pusat jagaannya boleh jadi perangkap maut dalam sekelip mata.
Di bawah terik tengah hari, air dalam kolam mula tersejat.
Jika kering sepenuhnya, semua amonit akan mati.
Tapi masih ada harapan.
Amonit kecil boleh buat sesuatu yang ajaib.
Setiap satu cuba membebaskan diri, membuatkannya bercantum.
Usaha ini bermaksud ia dapat bergerak bersama-sama.
Ia bergerak seperti arus kecil,
menolak merentasi batu oleh amonit di belakang...
lalu masuk ke air lebih dalam.
Kini ia menunggu air pasang.
Tapi bukan semua berjaya melepaskan diri.
Banyak juga tersadai...
dan menjadi makanan buat si pemburu, seperti anak Pyroraptors ini.
Selebihnya dihanyutkan oleh arus deras, jauh dari darat.
Malah sejauh ini, pusat Lautan Pasifik.
Atol gergasi ini dan lagun di tengahnya
memberikan satu-satunya perlindungan sepanjang beribu kilometer.
Di tempat terpencil ini, Tuarangisaurus, sejenis elasmosaur, berlindung.
Tapi di luar kawasan cetek, keadaannya berbeza.
Setiap hari, elasmosaur perlu berenang ke kawasan lebih dalam.
Ngarai dalam tembok atol bermula dari kawasan cetek ke tempat makan.
Laut dalam ini menarik perhatian bukan saja elasmosaur kelaparan,
malah pemangsa yang memburunya juga.
Terbesar di lautan.
Mosasaurus sepanjang 15 meter.
Nutrien dari dasar laut memastikan bilangan ikan sentiasa banyak.
Badan bergaris arus dan empat sirip kuat
membolehkan elasmosaur bergerak laju.
Tapi rutin makanan hariannya membuatkan pergerakannya mudah dijangka
bagi pemburu yang bijak dan tenang.
Mosasaurus suka menyerang hendap.
Haiwan gergasi ini menggunakan ekor besarnya untuk memecut laju.
Kali ini, tidak bernasib baik.
Malah, kebanyakan pemburuannya gagal.
Tapi disebabkan banyak elasmosaur mendiami kawasan ini,
ia boleh dapat peluang kedua dengan cepat.
Menyamar di dasar ngarai yang gelap, mosasaur mendekati tanpa disedari...
menunggu elasmosaur muda dan tidak berpengalaman.
Mangsa yang ideal.
Mosasaurus boleh menyerang mangsa dengan kuat
sehingga impak itu saja boleh membunuh.
Serangan sangat pantas sehingga elasmosaur tidak menjangkakannya.
Kehidupan di lautan boleh jadi berbahaya, bukan saja kerana hidupan besar.
Antara anak amonit yang melepaskan diri ke kolam pasang surut,
tidak banyak yang mampu bertahan selama beberapa bulan di laut.
Tapi segelintir amonit ini amat bernasib baik.
Arus laut membawanya ke tempat tinggal yang ideal:
rumput laut di dasar pantai di Eropah.
Di sini, sekawan amonit boleh ditemui dalam pelbagai saiz...
dan bentuk.
Hidupan aneh dan besar sepanjang 1.83 meter ini ialah Baculites,
yang mencari makanan berhampiran dasar laut.
Hampir menyamai saiznya,
Diplomoceras, yang berbentuk seperti klip kertas gergasi.
Semuanya hidup sihat di sini, disebabkan ada banyak makanan.
Plankton. Krustasea kecil. Ada juga yang memakan ikan.
Anak tetasan ini mula memperoleh
bentuk luar biasa yang akan dimilikinya apabila matang.
Pusaran timbul ini dikenali sebagai Nostoceras muda.
Ini Nostoceras dewasa.
Ia suka makan di dasar laut kawasan lebih dalam.
Amonit hidup sihat di lautan prasejarah
selama hampir 400 juta tahun.
Ada beribu-ribu spesies.
Ia antara kumpulan haiwan paling berjaya yang pernah wujud...
boleh hidup di laut hangat dan bersuhu sederhana dan juga di kutub paling sejuk.
Contohnya di sini, lautan beku sekitar Antartik.
Selepas musim sejuk yang hampir menggelapkan, matahari mencairkan ais...
membolehkannya digunakan sekali lagi oleh pelawat bermusim yang besar.
Morturneria, spesies elasmosaur yang aneh.
Ia berdarah panas
dan mempunyai lapisan lemak tebal yang mengekalkan haba dalam badannya.
Ia antara haiwan paling misteri dan licik di dunia.
Kawanan ini telah berhijrah hampir 3,219 kilometer dari Amerika Selatan
untuk tiba di sini sebelum musim bunga.
Ini kali pertama anak Morturneria tahun ini melihat ais laut.
Amat berbahaya buat reptilia yang bernafas menggunakan udara.
Ia hanya dapat mengambil nafas apabila ada lubang pada ais.
Morturneria dewasa perlu bergerak berhati-hati untuk mencari lubang
dan si anak perlu mengikut rapat.
Perairan sejuk ini habitat terbaik buat makanan kesukaan gergasi ini.
Lumpur kutub dipenuhi hidupan kecil.
Terdapat beratus-ratus haiwan kecil di setiap kawasan dasar laut.
Amat mencabar mahu asingkan makanan daripada lumpur melekit.
Tapi ia ada penyelesaian bijak.
Setelah membuat satu suapan, ia menutup rahang dengan separuh
dan menghasilkan penapis gergasi untuk mengasingkan makanan.
Haiwan ini saja yang mempunyai gigi evolusi untuk makan begini.
Morturneria akan makan di sini sepanjang musim panas
sehingga air membeku semula semasa musim sejuk.
Di laut yang hangat, ia akan berdepan cabaran lain.
Tapi haiwan paling pintar ini akan sentiasa menjumpai peluang
di laut luas planet prasejarah.
PREHISTORIC PLANET: DISINGKAP
SELAJU MANAKAH SEEKOR MOSASAUR?
Kawasan darat planet prasejarah dikuasai dinosaur.
Tapi lautan pula dikuasai sekumpulan reptilia yang amat berbeza:
mosasaur.
Ini tengkorak satu daripadanya.
Mosasaur ialah biawak dalam laut.
Cuba bayangkan biawak Komodo bersaiz paus yang besar dan berenang.
DR. MICHAEL HABIB UNIVERSITI CALIFORNIA
Muncung tirus, kulit kasar, empat insang menggantikan anggota normal,
serta ekor panjang yang kelihatan seperti ekor jerung yang terbalik.
Itulah mosasaur.
Mosasaur terbesar ialah Mosasaurus hoffmanni.
Ia pemangsa yang menyerang hendap.
Tapi apakah rahsia kejayaannya?
Ia boleh berubah daripada pegun...
KIERSTEN FORMOSO UNIVERSITI CALIFORNIA SELATAN
...dan bergerak laju dalam sekelip mata.
Di dunia moden, ciri itu dapat dilihat pada reptilia seperti buaya.
Ototnya membolehkannya meluru dengan penuh kekuatan.
Mosasaurus ialah reptilia dan sejenis biawak,
jadi ia mungkin memiliki ciri-ciri itu dalam ototnya.
Ia juga mempunyai satu ciri
yang dapat meningkatkan elemen kejutan.
Antara perkara paling rumit tentang berenang ialah
ia perlukan dinamik tertentu untuk mulakan pergerakan dengan cepat,
untuk membina kelajuan seperti pelari pecut.
Antara cara terbaik untuk dapatkannya dengan membengkok kepada bentuk C
kemudian menolak air menggunakan sisi badan.
Ikan pada zaman kini menggunakan teknik ini.
Dikenali sebagai permulaan-C,
teknik ini membolehkannya memecut dari pegun ke kelajuan maksimum.
HALAJU - PECUTAN - JAM
Ada kemungkinan mosasaur dapat lakukan sesuatu yang sama
tapi sudah tentu pada skala lebih besar.
Selaju manakah gergasi seperti Mosasaurus hoffmanni berenang?
Bagi mengetahuinya, kru Prehistoric Planet menjalankan kajian saintifik yang unik.
Sebelum ini, tiada siapa pernah cuba mengira
nilai prestasi sebegini secara mendalam.
Kajian kami antara percubaan pertama
untuk membuktikan kebolehan haiwan ini.
Hasil yang kami dapat agak mengagumkan.
KEPANJANGAN BADAN
Mereka melakukan perkiraan sebanyak empat kali...
10,886 KG 12.8 METER
...bagi memastikan mereka betul.
KEPANJANGAN EKOR
Keempat-empat percubaan berbeza membawa kesimpulan yang sama.
Haiwan ini dapat menjana pecutan yang amat tinggi.
Ia mampu berenang sejauh 75 peratus daripada panjang badannya
dalam satu saat.
Maksudnya, jika mosasaur itu 17 meter daripada kita,
dalam satu saat, ia akan berada 75 peratus lebih dekat.
Pada saat kedua, ia akan melepasi
dan mungkin memakan kita.
Jika dilanggar Mosasaurus, ia seperti
dilanggar oleh trak semi yang laju.
Impak daripada haiwan itu saja, tak termasuk gigitannya,
mampu membunuh mangsanya dalam sekelip mata.
Mosasaur boleh mencapai 48 kilometer sejam
kurang daripada sesaat.
Ini yang menjadikannya pemangsa marin terunggul sepanjang zaman.
Terjemahan sari kata oleh Hamizah